b'\n_START_ARTICLE_\nMacerata (pokrajina)\n_START_SECTION_\nZgodovinske zanimivosti\n_START_PARAGRAPH_\nDana\xc5\xa1nje mestece Visso (okoli 1200 prebivalcev) je bilo v preteklosti veliko in va\xc5\xbeno mesto. Baje je \xc5\xbee v zgodnjem petem stoletju Teodorik Veliki dal zgraditi trdnjavo, ki se je s \xc4\x8dasom razvila v pomembno naselje z ob\xc5\xa1irnimi posestvi. Poro\xc4\x8dilo iz leta 1210 govori o mogo\xc4\x8dnem mestnem obzidju s \xc5\xa1tirimi stolpi in 24 obrambnimi zidovi (antemurali). Leta 1444 je pape\xc5\xbe Evgen IV. dovolil, da se v mestni grb vpi\xc5\xa1e moto "Vissum Antiquum et fidele" (= anti\xc4\x8dni in zvesti Vissum), leta 1828 pa je pape\xc5\xbe Leon XII. podelil pravico do naziva "mesto" . Po letu 1860 so vse Marke pri\xc5\xa1le pod Kraljevino Italijo; Visso, ki je bilo skozi vsa stoletja svoje zgodovine zvest podlo\xc5\xbenik in zaveznik Pape\xc5\xa1ke dr\xc5\xbeave, je izgubilo vsak politi\xc4\x8dni pomen.'